Document ID: /fineweb-2-swissfilter-quality_10-filterrobots/filtered/02038.jsonl.gz/4772

Sin la via principala tranter Zuoz e Madulain hai dà venderdi saira ina collisiun cun tschintg velocipedists. Ina gruppa sin velos da cursa è siglida en ina dunna che gieva ordavant cun velo, rapporta la Polizia chantunala.
L'emprim ciclist da la gruppa haja remartgà memia tard la dunna. Tar la collisiun è la dunna sin il velo e trais ciclists da la gruppa sin ils velos da cursa vegnids blessads. Trais persunas èn vegnidas transportas cun l'ambulanza en l'ospital a Samedan. La quarta è ida sezza tar il medi.